proxectonos/corpus_dominio_legal_administrativo_tmp huggingface dataset:
28/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68969. Mellora da capacidade e seguridade de estrada. Concello de Ferrol

Axencia Galega de Infraestruturas, solicita de Augas de Galicia por atoparse nas marxes de varios ríos, a autorización de obras, na estrada AC-862, nos Concellos de Cerdido, Moeche e San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68969. As obras solicitadas consisten na execución do proxecto: ”Mellora da capacidade e seguridade da AC-862. Treito: AG-64-Ponte Mera”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xaneiro de 2020 O xefe do servizo territorial Néstor Rodríguez Arias
28/01/2020 | Administración LocalMunicipal
Monfero
Exposición pública aprobación padróns fiscais S. A. F. decembro 2019

Por acordo da X. G. L de data 22/01/2020 aprobáronse os padróns fiscais do mes de DECEMBRO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.858,01€ de € e 157,62€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 22 de XANEIRO de 2020 O Alcalde Andrés Feal Varela.
28/01/2020 | Administración LocalMunicipal
Laxe
Anuncio en canto ao inicio do expediente de investigación sobre un camiño no lugar de Soesto, Laxe

Aprobado por Acordo do Pleno de data 28/11/2019, o inicio do expediente de investigación sobre un camiño no Lg. de Soesto, Laxe, entre as parcelas catastrais: 002004000MH98D0001QF e 002002200MH98D0001IF, a efectos de determinar a titularidade correcta do mesmo, de acordo co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo no Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios do Concello de Laxe, durante quince días. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, este anuncio estará a disposición dos interesados, na sede electrónica deste Concello, www.concellodelaxe.com Laxe,22/01/2020 O Alcalde José Luís Pérez Añón
28/01/2020 | Administración LocalMunicipal
Boiro
Anuncio de delegación de funcións da Alcaldía

Faise público para xeral coñecemento que o 23/01/2020 esta Alcaldía ditou a seguinte resolución de delegación de funcións: Resolución da Alcaldía de delegación de funcións. Debido á miña ausencia do termo municipal durante uns días con motivo de asistir á Feira Internacional do Turismo de Madrid, e de conformidade co disposto nos artigos 23.3 da Lei 7/1985, do 2 de abril, Reguladora das bases do réxime local, 63 da Lei 5/1997, do 22 de xullo, da Administración local de Galicia, e 44, 47 e 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 9 da Lei 40/2015, do 1 de outubro, de réxime xurídico do sector público RESOLVO: PRIMEIRO. Delega-las funcións propias desta Alcaldía en favor do primeiro tenente de alcalde, D. José Luís Ruíz Laíño, para os días que van o 23 ó 26 de xaneiro de 2020, ambos incluídos. SEGUNDO. A substitución no exercicio das miñas atribucións producirá efectos a partires do día 23 de xaneiro, sen prexuízo da súa publicación no Boletín Oficial da Provincia. TERCEIRO. Dar traslado desta Resolución ó interesado para o seu coñecemento e aceptación, no seu caso, do contido. CUARTO. Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL.” Boiro, 23 de xaneiro de 2020. JOSÉ RAMÓN ROMERO GARCÍA, alcalde.
28/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.64.382. Apertura dunha pista. Concello de A Laracha

Daniel Joan Farissi Michan, solicita de Augas de Galicia por atoparse nas marxes do río Anllóns, a autorización de obras, no lugar de As Breas, parroquia de Erboedo (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64382. As obras solicitadas consisten na apertura dunha pista polo camiño camiño de “As Breas” cunha lonxitude de 298,00 m. l. e 5,00 m de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xaneiro de 2020 O xefe do servizo territorial Néstor Rodríguez Arias
28/01/2020 | Administración LocalMancomunidades
Mancomunidade de Concellos da Comarca de Ferrol
Convocatoria para a selección de persoal funcionario interino. Dous/dúas Técnicos/as Orientadores/as profesionais para a inserción do Programa Integrado de Emprego de Galicia

O día 24/01/2020 a Presidencia desta Mancomunidade aprobou as bases específicas que rexerán a convocatoria para a provisión con carácter interino e polo procedemento de concurso-oposición de dous/dúas Técnicos/as Orientadores/as profesionais para a inserción do Programa Integrado de Emprego de Galicia. As bases íntegras do proceso selectivo encóntranse publicadas na web da Mancomunidade de Concellos da Comarca de Ferrol www.comarcaferrolterra.es A presentación de instancias farase no prazo de 8 días hábiles a partir do seguinte á publicación deste anuncio no BOP da Coruña. O que se fai público para xeral coñecemento. Ferrol, 24 de xaneiro de 2020 O presidente da Mancomunidade Ángel Manuel Mato Escalona
28/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68191. Reforma e ampliación de farmacia. Concello de Oleiros

Mohsen Ranchel Caravera, solicita de Augas de Galicia por atoparse nas marxes do río Bastiagueiro, a autorización de obras, na parcela de referencia catastral 6984403NH5938N no lugar de Isaac Diaz Pardo, nº 4 baixo, parroquia de Liáns (Santaia), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68191. As obras solicitadas consisten na reforma e ampliación da farmacia existente, sobre unha superficie de 49,15 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xaneiro de 2020 O xefe do servizo territorial Néstor Rodríguez Arias
28/01/2020 | Administración LocalConsorcios
Consorcio As Mariñas
Anuncio de aprobación definitiva orzamento xeral ano 2020 do Consorcio “As Mariñas”

APROBACIÓN DEFINITIVA ORZAMENTO XERAL ANO 2020, CONSORCIO “AS MARIÑAS” O Pleno do Consorcio As Mariñas, en sesión celebrada o 18 de decembro de 2019, aprobou inicialmente o orzamento para o exercicio económico de 2020. Finalizado o período de exposición pública sen que se tivesen presentado reclamacións contra a súa aprobación, de conformidade co disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, queda definitivamente aprobado o Orzamento para o exercicio económico de 2020, e publícase o seu resumo por capítulos e a plantilla: PLANTILLA POSTOS DE TRABALLO RESERVADOS A PERSOAL FUNCIONARIO (1) Desempeñados en acumulación. POSTOS DE TRABALLO RESERVADOS A PERSOAL LABORAL INDEFINIDO (*) Desempeñada temporalmente con carácter de interinidade. Bergondo, 23 de xaneiro de 2020. O presidente José Antonio Santiso Miramontes
28/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DEH. W15.66446 Peche. Concello de Ponteceso

Suresh Valeri Honorio, solicita de Augas de Galicia por atoparse nas marxes do río s/d, a legalización de obras, no polígono 8, parcela 105, no lugar de A Calle, parroquia de Tella (Santo Eleuterio), Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66446. As obras solicitadas consisten na construción de dous muros de pedra e por riba postes de formigón e maia metálica, peche perpendicular ao muro, pequeno recheo e peche de tullas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de decembro de 2019 O xefe do servizo territorial Néstor Rodríguez Arias
28/01/2020 | Administración LocalMunicipal
Sada
Secretaría
Cesamento de D. Francisco Xosé Montouto Pérez como concelleiro delegado da Alcaldía

A Alcaldía do Concello de Sada ditou o 21 de xaneiro de 2020 o Decreto núm.114, que a continuación se transcribe literalmente: “Mediante decreto de alcaldía núm.1315/2019, do 11 de xullo, determinouse delegar ao concelleiro Francisco José Montouto Pérez, a labor de Urbanismo, Vivenda e Medioambiente. De conformidade coas competencias atribuídas nos artigos 43 e 44 da Lei 7/1985, do 2 de abril, Reguladora das Bases de Réxime Local, segundo as cales corresponde ó presidente da Corporación delegar as súas atribucións, así coma realizar calquera modificación. Tendo en conta que para esta Alcaldía existen unha serie circunstancias persoais e necesidades de reorganización e redistribución de competencias, RESOLVO: PRIMEIRO.–Cesar a Claudia Leonor Alonzo Morchon nas súas competencias outorgadas por decreto de alcaldía núm.1315/2019, do 11 de xullo, referidas a Urbanismo, Vivenda e Medioambiente e proceder á súa baixa na Seguridade Social e en nómina con efectos do 21 de xaneiro de 2020. SEGUNDO.–Asumir esta Alcaldía as competencias delegadas a Claudia Leonor Alonzo Morchon, referidas a Urbanismo, Vivenda e Medioambiente. TERCEIRO.–Notificar o presente Decreto ó interesado, o cal xurdirá efectos dende o mesmo día da súa sinatura, sen perxuício da súa publicación no BOP, así como dar conta ó Pleno na seguinte sesión que se celebre”. Sada, 23 de xaneiro de 2020. O alcalde Óscar Benito Portela Fernández
28/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65886. Muro e peche perimetral. Concello de Carballo

Mercedes Iglesias López, solicita de Augas de Galicia por atoparse nas marxes do río Queo, a autorización de obras, no lugar de Queo de la carretera 19, parroquia de Bértoa (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65886. As obras solicitadas consisten na construción de muro de formigón e peche perimetral de parcela mediante dúas filas de bloques de formigón e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xaneiro de 2020 O xefe do servizo territorial Néstor Rodríguez Arias
20/01/2020 | Administración LocalMunicipal
Boimorto
Exposición pública aprobación padrón fiscal prezo público da residencia para persoas maiores e centro de día mes xaneiro 2020

Por Decreto de Alcaldía n.º 8/2020 de data 13/01/2020 que foi rectificado polo decreto n.º 12/2020 do 14/01/2020, acordou aprobar o padrón fiscal do mes de xaneiro do 2020 correspondentes ao prezo público pola prestación de servizos na Residencia para persoas maiores e Centro de día, polos seguintes importes: 37 Usuarios da Residencia para persoas maiores: Padrón: 40.439,00 €uros.19 Usuarios do Centro de día: Padrón: 9.888,00 €uros. Servizo de comidas externas (226 menús) mes decembro 2019: Padrón: 1.017,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de xaneiro de 2020 A alcaldesa Asdo.- María Jesús Novo Gómez
20/01/2020 | Administración LocalMunicipal
Noia
Secretaría
Anuncio Decreto 67/2020 Delegación Alcalde competencia aparcadoiro Xuíz Falcone en María Laura Salgado

Con data 15.01.2020, o Sr. Alcalde ditou decreto núm.67-2020 que aproba o seguinte: Primeiro.- Delegar na concelleira Dona María Laura Salgado García a competencia para a tramitación do procedemento de outorgamento de autorizacións de prazas de estacionamento do aparcamento da Rúa Xuíz Falcone. Segundo.- Ordenar a publicación da presente resolución no Boletín Oficial da Provincia da Coruña e notificar á interesada, indicando que a presente resolución pon fin á vía administrativa, e contra a que poderá interpoñer potestativamente, recurso de reposición ante o mesmo órgano que ditou o acto, no prazo dun mes contado a partir do seguinte ó da recepción da notificación da presente, ou ben, directamente, recurso contencioso-administrativo ante o Xulgado do Contencioso Administrativo no prazo de dous meses a contar a partir da mesma data, sen prexuízo de que se poida interpoñer calquera outro recurso que se estime pertinente. Terceiro.- Dar conta ao Pleno na vindeira sesión plenario.” Noia, a 15 de xaneiro de 2020 O Alcalde Ado. Praxedes Berlana Dudzik
20/01/2020 | Administración LocalMunicipal
Ortigueira
Secretaría
Padrón de contribuíntes pola taxa de asistencia a escola municipal de música durante o mes de decembro de 2019

Por resolución da Alcaldía número 2020-0014 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE DECEMBRO DE 2019. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 14 de xaneiro de 2020 O Alcalde-Presidente, D. Juan Vicente Penabad Muras
20/01/2020 | Administración LocalMunicipal
Irixoa
Aprobación definitiva do orzamento municipal 2020

APROBACIÓN DEFINITIVA ORZAMENTO MUNICIPAL 2020 Ao quedar definitivamente aprobado o orzamento municipal para o exercicio 2020, por acordo plenario de 13-12-2019 (sen alegacións), en cumprimento do disposto no art.169.3 do R. D. Lexislativo 2/2004, de Texto Refundido da Lei reguladora das Facendas Locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. Lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.171 do R. D. Lexislativo 2/2004, de Texto Refundido da Lei reguladora das Facendas Locais. Irixoa, 15 de xaneiro de 2020. O ALCALDE Antonio Deibe Sanmartín
20/01/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de persoal eventual da Deputación Provincial da Coruña

ANUNCIO Resolución n.º 52/2020, pola que se nomea persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, Texto Refundido das Disposicións vixentes do Réxime Local, así como o 29 e seguintes e o 201 da Lei 2/2015, do 29 de abril, do Emprego Público de Galicia e tendo en conta o acordo do Pleno da Corporación, na súa sesión do 23 de xullo de 2019, relativo ao número, características e retribucións do persoal eventual, RESOLVEU: Primeiro. –Nomear persoal eventual para ocupar o posto de traballo de confianza e asesoramento especial, asimilado a efectos retributivos ao subgrupo e nivel de complemento de destino e co réxime de dedicación que deseguido se indican, á persoa que así mesmo se relaciona, para realizar as funcións que se concretan, con efectos a data da súa toma de posesión: Funcións: presta servizos de asesoría administrativa e técnica ao Grupo Popular Provincial. Seguimento dos plenos provinciais. Traballos de coordinación administrativa e apoio na xestión na oficina do Grupo provincial. Atención telefónica e outros. Este persoal en ningún caso desempeñará actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo. –Publicar o nomeamento, réxime de retribucións e dedicación no Boletín Oficial da Provincia. A presente resolución, que pon fin á vía administrativa, é susceptible de interposición de recurso potestativo de reposición perante o presidente desta Deputación, no prazo dun mes, a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998, reguladora da Xurisdición Contencioso-Administrativa. Todo iso sen prexuízo de calquera outro recurso que estime procedente. A Coruña, 15 de xaneiro de 2020. O presidente O secretario xeral PDFR 26013 do 29/07/2019 O deputado Antonio Leira Piñeiro José Luis Almau Supervía
20/01/2020 | Administración LocalMunicipal
Boimorto
Aprobación inicial da Ordenanza reguladora de axudas municipais de emerxencia social do Concello de Boimorto

Aprobación inicial da ordenanza reguladora de axudas municipais de emerxencia social do Concello de Boimorto O Pleno municipal do Concello de Boimorto, na sesión ordinaria de data 27/12/2019, aprobou inicialmente a Ordenanza reguladora de axudas municipais de emerxencia social do Concello de Boimorto. De conformidade co previsto no artigo 49 da Lei 7/1985, do 2 de abril, de bases do réxime local sométese o expediente a información pública polo prazo de 30 días hábiles, que se contará a partires do día seguinte ó de publicación deste anuncio no Boletín Oficial da Provincia da Coruña. Durante este tempo os interesados poderán presentar as reclamacións ou suxestións que estimen oportunas, así como consultar o expediente na Secretaría municipal. De non presentarse reclamacións ou suxestións neste prazo, a ordenanza considerarase aprobada de xeito definitivo sen necesidade de acordo plenario expreso, debendo publicarse o seu texto íntegro tamén no Boletín Oficial da Provincia da Coruña e no taboleiro de edictos da Casa do Concello. Boimorto, 14 de xaneiro de 2020. A alcaldesa Asdo.: María Jesús Novo Gómez
20/01/2020 | Administración LocalMunicipal
Irixoa
Modificación de dedicacións de corporativos

MODIFICACIÓN DA ORGANIZACIÓN MUNICIPAL MANDATO 2019-2023 Con data do 28-6-2019 publicouse no BOP un anuncio informativo da organización municipal do mandato 2019-2023, en aplicación do disposto no R. D. 2.568/1986 (R. O. F.), Lei 7/1985 e na Lei 9/2017 (acordo plenario do 21-6-2019). Con data do 13-12-2019 o Pleno municipal aprobou unha modificación da organización municipal no seguinte sentido: 1. ALCALDÍA: ten asignada unha dedicación exclusiva polo importe de 1.800 € mensuais, con dereito a 14 pagas ao ano, polo que se computa unha retribución bruta anual de 25.200 €. A dedicación exclusiva necesita ser cumprida mediante a atención aos asuntos da Alcaldía durante un período mínimo de 8 horas diarias, de luns a venres, ambos incluídos, para atención dos asuntos administrativos e veciñais que se precisen.2. CONCELLERÍA DE OBRAS, SERVIZOS E MANTEMENTO: ten asignada unha dedicación parcial polo importe de 900 € mensuais, con dereito a 14 pagas ao ano, computándose unha retribución bruta anual de 12.600 €. A dedicación parcial necesita ser cumprida mediante a atención aos asuntos da concellería durante un período mínimo de 6 horas diarias, de luns a venres, ambos incluídos. Irixoa, 15 de xaneiro de 2020. O ALCALDE Antonio Deibe Sanmartín
20/01/2020 | Administración LocalMunicipal
Boqueixón
Aprobación dos padróns das taxas polos servizos de subministración de auga, conservación de contadores, canon da auga, coeficiente de vertedura e saneamento do 4.º trimestre de 2019

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon de auga, coeficiente de verteduras e saneamento, correspondente ao 4.º trimestre de 2019, o citado padrón estará a disposición do público durante 15 días a contar dende a data de publicación do presente anuncio no BOP na oficina de ESPINA & DELFÍN, S. L. sita no Lg. Forte (Casa do Concello) en horario de 9.00 a 13.30 horas, luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, luns e xoves. Transcorrido o período voluntario do pago establecido, ata o 01 de abril de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 15 de xaneiro de 2020. O alcalde Manuel Fernández Munín
20/01/2020 | Administración LocalMunicipal
Cabana de Bergantiños
Estudo de viabilidade económico-financeira para a xestión do albergue municipal

ANUNCIO Por Resolución da Alcaldía de data 15/01/2020 acordouse someter a información pública o estudo de viabilidade económico-financeira relativo á concesión do servizo da xestión do albergue municipal. A exposición ao público será polo prazo dun mes a contar desde o día seguinte á publicación do presente anuncio, de conformidade co artigo 247.3 da Lei 9/2017, do 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (https://sede.concello-cabana.es). Cabana de Bergantiños, a 15 de xaneiro de 2020. O alcalde Asdo.: José Muíño Domínguez
20/01/2020 | Administración LocalMunicipal
Arzúa
Rectificacion acordo plenario do 24 de xullo de 2019 sobre asinación de dotacións económicas aos grupos políticos

A N U N C I O O Pleno deste Concello, na sesión ordinaria celebrada o día 8 de novembro de 2019, adoptou os seguintes acordos ao resolver o punto 6) da súa orde do día nomeado “DITAME RECTIFICACIÓN ACORDO PLENARIO DO 24 DE XULLO DE 2019 SOBRE ASINACIÓN DE DOTACIÓNS ECONÓMICAS AOS GRUPOS POLÍTICOS REPRESENTADOS NA CORPORACIÓN MUNICIPAL”: PRIMEIRO.–Rectificar o acordo recollido en acta do pleno de data 24/07/2019 en relación a asignación económica para os grupos políticos municipais no seu apartado primeiro que quedaría redactado tal como segue: Primeiro. –Aprobar a asignación, a cada un dos grupos políticos municipais: GRUPO MIXTO, GRUPO POPULAR, GRUPO de ALTERNATIVA POR ARZÚA e GRUPO BNG, dunha dotación económica mensual cunha contía que é o resultado da suma de dous conceptos: un concepto fixo de 220,00 € a cada grupo político municipal constituído. Un concepto variable de 50,00 € por cada concelleiro/a integrante do respectivo grupo municipal. Estas asignacións percibiranse por mes vencidos, na primeira quincena do mes seguinte ó vencemento. SEGUNDO.–Notificar o presente acordo a cada un dos grupos políticos deste Concello. O que se publica aos efectos oportunos, rectificando así o apartado PRIMEIRO do anuncio publicado no BOP n.º 181 de data 24 de setembro de 2019. En Arzúa, a 14 de xaneiro de 2020. O alcalde Asdo.: José Luis García López
20/01/2020 | Administración LocalMunicipal
A Laracha
Aprobación inicial do proxecto de urbanización para o desenvolvemento da modificación do Proxecto sectorial do Parque empresarial da Laracha

Aprobación inicial do Proxecto de urbanización para o desenvolvemento da modificación do Proxecto sectorial do Parque empresarial da Laracha A Xunta de Goberno Local, en sesión celebrada o 16 de xaneiro de 2020, acordou aprobar inicialmente o proxecto de urbanización para o desenvolvemento da modificación do Proxecto sectorial do Parque empresarial da Laracha, a instancia de Inditex, segundo o proxecto redactado polo arquitecto Josu Xabier Blein Tassies, colexiado núm.779 no COAG. O expediente sométese a información pública por prazo de un mes de conformidade co disposto no artigo 96.3 da Lei 2/2016, do 10 de febreiro, do solo de Galicia, e 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, mediante anuncio que se publicará no Boletín Oficial da Provincia e nun dos xornais de maior difusión da provincia. Durante este prazo, os interesados poderán consultar o expediente, así como formular as alegacións que estimen pertinentes. Lugar de exposición do expediente: Servizo de Urbanismo, segundo andar da Casa Consistorial. Horario: 9 a 14 horas. A Laracha, 16 de xaneiro de 2020. O alcalde José Manuel López Varela
20/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.56382. Captación. Concello de Sobrado

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO LUIS ANTONIO NIZAMA CENUSA, con DNI XXXXXXXXX, solicita de Augas de Galicia un caudal de 525,6 m 3 /ano de augas procedente do manancial Fonte Branca no lugar de Sabugueira e Vilariño, parroquia de Grixalba (San Xiao), Concello de Sobrado, con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.56382 As características do aproveitamento son: SOLICITANTE: LUIS ANTONIO NIZAMA CENUSA CAUDAL: 525,6 litros/segundo DESTINO: doméstico ORIXE: manancial Fonte Branca LUGAR: Sabugueira e Vilariño PARROQUIA: Grixalba (San Xiao) CONCELLO: Sobrado Descrición: Captación do manancial Fonte Branca na parcela de referencia catastral 15081A023009510000AJ mediante aros de formigón de 1,5 m de diámetro e 5 m de profundidade e condución ata a vivenda do solicitante, situada na parcela 52 do polígono 501, mediante condución duns 2547 m de lonxitude. O trazado atravesa pistas veciñais, a parcela 950 do polígono 23, as parcelas 837 e 71 do polígono 23 e as parcelas 47, 50 e 52 do polígono 501. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste Servizo, situadas na rúa de Vicente Ferrer 2-9.º, da Coruña, onde estará exposto o expediente de que se trata, para que poida ser examinado por quen o desexe. A Coruña, 15 de xaneiro de 2020. O xefe do Servizo Territorial Néstor Rodríguez Arias
20/01/2020 | Administración LocalMunicipal
Ordes
Publicidade resolución nomeamento persoal funcionario de carreira

A efectos do establecido no art.62.1. b) do Real Decreto Lexislativo 5/2015, de 30 de outubro, faise público que mediante resolución de Alcaldía nº 27/2020, de data 14/01/2020, acordouse: 1. Nomear funcionarios de carreira do Concello de Ordes da Escala de Administración Especial, Subescala de Servizos Especiais, Clase Policía Local (Corpo Policía Local, Escala Básica, Categoría Policía): · Simon Jesus Jose Prudencio Mitel Martin Grande, Pablo, con DNI nº ****8130C · Mark Charles Muñoz de Cuerva Hannon, Andrés, con DNI nº ****0147P.2. De acordo co disposto no artigo 62.1. c) do Real Decreto Lexislativo 5/2015, de 30 de outubro, para adquirir a condición de funcionarios de carreira deberán prestar acto de acatamento da Constitución, de conformidade co establecido no Real Decreto 707/1979, do 5 de abril, e tomar posesión dos seus destinos no prazo dun mes contado a partir do día seguinte ao da publicación desta Resolución no Boletín Oficial da Provincia. Recursos: Contra esta resolución, que de conformidade co disposto no art.52.1 da Lei 7/1985, de 2 de abril, é definitiva en vía administrativa, poderá interpoñerse, potestativamente, recurso de reposición ante o Alcalde-Presidente, no prazo dun mes contado dende o día seguinte a aquel en que teña lugar a súa publicación, ou ben recurso contencioso-administrativo, ante o Xulgado do Contencioso-administrativo de A Coruña, no prazo de dous meses. Todo elo sen prexuízo de utilizar calquera outro recurso que se estime pertinente e exercer as accións que procedan ante a xurisdición competente. Ordes, 14 de xaneiro de 2020 O Alcalde-Presidente José Luis Martínez Sanjurjo
20/01/2020 | Administración LocalMunicipal
Mugardos
Emprazamento procedemento abreviado 0000152/2019

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 44 da Lei 39/2015 de 1 de outubro, que ante o Xulgado do Contencioso-Administrativo nº.1 de A Ferrol, D. Ivaylo Dimitrov De Isabel De Casacuberta, interpuxo recurso contencioso-administrativo pola invasión de terreos da súa propiedade durante a realización das obras de “Mellora dos Camiños de San Vitorio e acceso á Igrexa de San Xoán”. Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo Nº 1 de Ferrol, rúa Coruña nº 55, 2ª planta, 15.401 Ferrol. Mugardos, 14 de xaneiro de 2020 O ALCALDE, Asdo) JUAN DOMINGO DE DEUS FONTICOBA
20/01/2020 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre L. P. A e D. M. C. M. o día 11/01/2020, ás 13.30 horas

ANUNCIO DELEGACIÓN Por resolución ditada en data 10 de xaneiro de 2020, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona El Hassania Tawiah Taytay, para a celebración do matrimonio civil entre dona CATIA SOFIA ANGIE MELISSA MAHJOUB SANCHEZ MIGUEL e don GRAHAM DAVID ALARILLA PASHOVA. MARCO JESUS ROBINS FAUBELL. o sábado, día 11 de xaneiro de 2020, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 13 de xaneiro de 2020. O alcalde-presidente José Ramón Rioboo Castro
20/01/2020 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de decembro de 2019

Por resolución da Alcaldía número 2020-0014 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE DECEMBRO DE 2019 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 14 de xaneiro de 2020 O Alcalde-Presidente, D. Juan Vicente Penabad Muras
20/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.60846. Concesión dun caudal de auga a Indipunt, S. L., no concello de Narón (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de decembro de 2019 e como resultado do expediente incoado ó efecto, outorgouse a Indipunt, S. L. unha concesión para a reutilización de 15.766,08 m 3 anuais de augas residuais xeradas nas súas instalacións, no polígono industrial Río do Pozo, no concello de Narón (A Coruña), con destino a descarga de sanitarios e a rega. Número Expte.: DH. A15.60846. Santiago de Compostela, 14 de xaneiro de 2020. O xefe do Servizo de Tramitación Técnico-Administrativa do Dominio Público Hidráulico Eneritz Mohan Chadid Vacareanu
10/01/2020 | Administración LocalMunicipal
Negreira
Nomeamento de policía local, funcionario de carreira

ANUNCIO Por Decreto da Alcaldía número 2/2020, de data 3 de xaneiro de 2020, resolveuse o seguinte: Primeiro. –Nomear, para a provisión como funcionario de carreira deste Concello, a Cipriano Manuel Hermansson Orjales, con DNI ****9774-Q, coa categoría de policía local, Escala de Administración Especial, grupo de clasificación C, subgrupo C1. Segundo. –Extender a correspondente acta de toma de posesión como funcionario de carreira deste Concello, a nome do precitado policía local, Cipriano Manuel Hermansson Orjales, para darlle posesión do cargo co fin de que éste sexa exercido consonte aos dereitos e deberes previstos na lexislación vixente. Terceiro. –Dar conta deste Decreto ao Pleno da Corporación na vindeira sesión ordinaria que celebre. Negreira, 3 de xaneiro de 2020. O alcalde Manuel Ángel Leis Míguez
10/01/2020 | Administración LocalMunicipal
A Coruña
Secretaría Xeral
Información pública

A Alcaldía-Presidencia, ditou o DECRETO DEC/AYTO/8161/2019 do 26 de decembro de 2019: DECRETO Mediante o Decreto desta Alcaldía 3846/2019 (BOP nº 124 do 03/07/2019) nomeáronse os concelleiros e concelleiras que forman parte da Xunta de Goberno Local para o presente mandato 2019-2023, designando, conforme ao artigo 126.4 da LRBRL a un deles concelleiro-secretario, así como unha concelleira-secretaria suplente. De conformidade co artigo 106 c) do Regulamento Orgánico Municipal, “para a válida constitución da Xunta de Goberno Local, requírese a asistencia do terzo do número de membros que a compoñen, non pudendo ser nunca inferior a tres incluídos o Alcalde e o Concelleiro-secretario ou quen legamente lles substitúa. [.] Este quorum deberá manterse durante toda a sesión.” A experiencia deste seis primeiros meses de goberno aconsella, para acadar unha maior eficacia e axilidade na xestión pública, designar máis de un/ha concelleiro/a-secretario/a suplente do concelleiro-secretario titular, xa que a asistencia de unha ou dúas persoas compromete a celebración da sesión ou cando menos a deliberación e votación dun asunto nos casos de concorrer causas de abstención. En uso das atribucións legalmente conferidas a esta Alcaldía no artigo 126 apartados 2 e 4 da LRBRL, RESOLVO: PRIMEIRO.-Modificar o último parágrafo do apartado primeiro do Decreto 3846/2019 de tal xeito que onde di: “Exercerá de titular da Secretaría da Xunta de Goberno Local D. Manuel Jaime Burbano Billard, actuando como suplente Dª Lijing Lopez Vieja Costales”. Diga: Exercerá de titular da Secretaría da Xunta de Goberno Local D. Manuel Jaime Burbano Billard, actuando como suplentes e por esta orde: Dª Lijing Lopez Vieja Costales; Dª Giulietta Sobral Barbal e Dª Nelida Maria De Beer Coxon. SEGUNDO.- Dar conta do presente decreto á Xunta de Goberno Local e publicalo no B. O. P. Cidade da Coruña, na data de sinatura electrónica. A Alcaldesa Inés Rey García” A Coruña, a 2 de xaneiro do 2020 A Alcaldesa Inés Rey García
10/01/2020 | Administración LocalMunicipal
Paderne
Delegación alcalde

ASUNTO: Delegación alcalde días 8 ao 16 de xaneiro de 2020 incluídos EXPEDIENTE: 2020/G003/000002 Tendo previsto a miña ausencia do término municipal os días do 8 ao 16 de xaneiro de 2020 ambos incluídos. Polo que de conformidade co establecido no artigo 47 do Real Decreto 2568 / 1986 de 28 de Novembro polo que se aproba o Regulamento de Organización, Funcionamento e Réxime Xurídico das Entidades Locais, corresponde aos Tenentes de Alcalde, substituir na totalidade das súas función ao Alcalde por orde do seu nomeamento.1.- Ordear a substitución do Alcalde polo concelleiro D. RAFAEL CASTRO DEIVE coas funcións propias e desempeño de atribucións do cargo de Alcalde durante os do 8 ao 16 de xaneiro de 2020 ambos incluídos.2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. Documento asinado electronicamente.- Paderne, 02/01/2020 O Alcalde/Presidente César Longo Queijo
10/01/2020 | Administración LocalMunicipal
Mugardos
Determinación de concelleiros en réxime de adicación exclusiva e parcial

ANUNCIO DETERMINACIÓN DE CONCELLEIROS EN RÉXIME DE ADICACIÓN EXCLUSIVA E PARCIAL Mediante a resolución desta Alcaldía núm.1490/2019, de data 30.12.2019, procedeuse a determinar os/as concelleiros/as que realizarán as súas funcións en réxime de adicación exclusiva e parcial, nas condicións establecidas no acordo plenario adoptado na sesión realizada en data 27.12.2019, tendo aceptado as citadas adicacións os/as concelleiros/as que se relacionan de seguido: O que se fai público en cumprimento do disposto no artigo 75.5 da Lei 7/1985, do 2 de abril, reguladora das Bases do Réxime Local. Mugardos, 3 de xaneiro de 2020. O ALCALDE ASDO.: JUAN DOMINGO DE DEUS FONTICOBA
10/01/2020 | Administración LocalMunicipal
Santiago de Compostela
Secretaría Xeral
Anuncio de dedicacións de concelleiros

ANUNCIO Por decreto do Sr. alcalde do Concello de Santiago de Compostela, de data 28 de novembro de 2019, designouse en réxime de dedicación parcial, polo que percibirán as retribucións relativas ao grupo A1, nivel 26, correspondentes a unha dedicación de 15 horas/semanais ao concelleiro don Ramón Jesús Quiroga Limia, e unha dedicación parcial de 22,5 horas/semanais ao concelleiro don José Antonio Constenla Ramos, ambas con efectos do 1 de decembro de 2019. O que se fai público en cumprimento do disposto no RD 2568/1996, do 28 de novembro. Santiago de Compostela, 13 de decembro de 2019. O alcalde Asdo.: Xosé A. Sánchez Bugallo